stanford-oval/wikipedia huggingface dataset:
Buriram (provinssi)

| Buriram จังหวัดบุรีรัมย์ |
| --- | --- |
 Prasat Phnom Rungin temppelin rauniot
 Lippu:  Vaakuna
 Provinssin sijainti Thaimaassa
Valtio:  Thaimaa
Alue:  Koillis-Thaimaa
Hallinto:  
 – hallinnollinen keskus:  Buriram
Pinta-ala:  10 322,9 km²
Väkiluku (2017):  1 247 200
 – väestötiheys:  120,8 as./km²
Lyhenteet:  
 – postitunnus:  31
 – ISO 3166:  TH-31
Buriramin provinssi (thaiksi จังหวัดบุรีรัมย์) on yksi Thaimaan provinsseista (changwat). Se sijaitsee maan koillisosassa Isanin alueella. Provinssin pinta-ala on 10 322,9 neliökilometriä ja siellä on arviolta 1 247 200 asukasta (vuonna 2017).
Provinssin pääkaupunki on samanniminen Buriram. Naapuriprovinsseja ovat Srakaeo, Nakhon Ratchasima, Khon Kaen, Maha Sarakham ja Surin. Kaakossa rajanaapurina on Kambodža. Sana Buriram tarkoittaa onnellisuuden kaupunki. Thaimaan valtionrautateiden koillinen rata (Bangkok–Ubon Ratchathani) kulkee Buriramin kautta.
Maantiede

Buriram sijaitsee Khoratin ylängön eteläpäässä. Provinssissa on useita sammuneita tulivuoria.
Historia

Buriram oli Khmer-valtakunnan siirtokunta ja monet rauniot tuolta ajalta näkyvät yhä. Merkittävin muistomerkki on Phanom Rungin temppeli sammuneen tulivuoren kraatterin reunalla Phanom Rungin historiallisessa puistossa.
Buriramin maakunnan Kamputsean vastaisen rajaseudun väestö kärsi 1970-luvun puolivälistä 1990-luvun alkuun asti Kambodžan–Vietnamin sodasta ja rajan pintaan vetäytyneiden punakhmerien vastaisista taisteluista. Jo vuoteen 1978 mennessä pari sataa thaimaalaista oli saanut surmansa näissä kahakoissa.
Symbolit

Provinssin sinetti esittää Phanom Rungin hiekkakivitemppeliä, Shivalle omistettua hindulaista pyhäkköä. Temppeliä käytettiin 800-luvulta 1100-luvulle, kunnes Khmerien valtakunta kukistui Ayutthayan kuningaskunnan valloitettua sen. Nykyään se on historiallinen puisto.
Provinssin kukka on Cochlospermum regium ja provinssin puu on Cassia grandis.
Aluejako

Provinssi on jaettu 21 piiriin (amphoe) ja 2 pienempään piiriin (king amphoe). Piirit jaetaan 189 kunnaksi (tambon) ja 2212 kyläksi.
| Amphoe |  | King Amphoe |
| --- | --- | --- |
|  Mueang Buri Ram  Khu Mueang  Krasang  Nang Rong  Nong Ki  Lahan Sai  Prakhon Chai  Ban Kruat  Phutthaisong  Lam Plai Mat  Satuek |   Pakham  Na Pho  Nong Hong  Phlapphla Chai  Huai Rat  Non Suwan  Chamni  Ban Mai Chaiyaphot  Non Din Daeng   Chaloem Phra Kiat  |   Ban Dan  Khaen Dong  |
Aiheesta muualla

Kuvia tai muita tiedostoja aiheesta Buriramin provinssi Wikimedia Commonsissa
Thaimaan provinssit
| --- | --- |
Pohjoinen:   Chiang Mai  Chiang Rai  Kamphaeng Phet  Lampang  Lamphun  Mae Hong Son  Nakhon Sawan  Nan  Phayao  Phetchabun  Phichit  Phitsanulok  Phrae  Sukhothai  Uthai Thani  Uttaradit 
Koillinen:   Annat Charoen  Buriram  Chaiyaphum  Kalasin  Khon Kaen  Loei  Maha Sarakham  Mukdahan  Nakhon Phanom  Nakhon Ratchasima  Nongbua Lamphu  Nong Khai  Roi Et  Sakhon Nakhon  Sisaket  Surin  Ubon Ratchathani  Udon Thani  Yasothon 
Keskinen:   Ang Thong  Ayutthaya  Bangkok  Chainat  Lopburi  Nakhon Nayok  Nakhon Pathom  Nonthaburi  Pathum Thani  Samut Prakan  Samut Sakhon  Samut Songkhram  Saraburi  Sing Buri  Suphanburi 
Itäinen:   Chachoengsao  Chanthaburi  Chonburi  Rayong  Prachinburi  Sa Kaeo  Trat 
Läntinen:   Kanchanaburi  Phetchaburi  Prachuap Khiri Khan  Ratchaburi  Tak 
Eteläinen:   Chumphon  Krabi  Nakhon Si Thammarat  Narathiwat  Pattani  Phang Nga  Phattalung  Phuket  Ranong  Satun  Songkhla  Surat Thani  Trang  Yala 
Buriramin hallinnollinen kartta
Chuck Peddle

| Chuck Peddle |
| --- | --- |

Henkilötiedot
Koko nimi:  Charles Ingerham Peddle
Syntynyt: 25. marraskuuta 1937 Bangor, Maine
Kuollut: 15. joulukuuta 2019 (82 vuotta) Santa Cruz, Kalifornia
Insinööri
Koulutus:  Mainen yliopisto
Merkittävät työt:  MOS 6502
Charles Ingerham "Chuck" Peddle (25. marraskuuta 1937 Bangor, Maine – 15. joulukuuta 2019 Santa Cruz, Kalifornia) oli yhdysvaltalainen insinööri, joka on parhaiten tunnettu MOS 6502 -mikroprosessorin suunnittelusta.
Peddle liittyi vuonna 1973 Motorolalle, jossa hän avusti Motorola 6800 -suorittimen viimeistelyssä. Tämän jälkeen hän liittyi MOS Technologyyn, jossa hän suunnitteli halvemman 6502:n sekä KIM-1:n.
MOS 6502 oli nopeampi, halvempi (kymmenesosa Motorola 6800:n ja Intel 8080:n hinnasta) ja valmistusprosessi tuotti kymmenkertaisesti toimivia mikropiirejä. MOS 6502 oli käytössä lukuisissa mikrotietokoneissa kuten Apple I, Apple II, BBC Micro, Commodore PET ja Commodore VIC-20.
Commodore osti MOS Technologyn vuonna 1976. Peddle siirtyi Commodorelle, jossa hän suunnitteli Commodore PET -tietokoneen.
1980-luvulla Peddle perusti Sirius Systems Technologyn, jossa hän suunnitteli Victor 9000 -tietokoneen. Myöhemmin hän oli mukana perustamassa NNA Corporation -yhtiötä.
Aiheesta muualla

https://www.team6502.org/
Oral History of Chuck Peddle (Youtube) (englanniksi)
Peddle, Chuck oral history (englanniksi)
Châteauneuf-sur-Isère

| Châteauneuf-sur-Isère |
| --- | --- |
 Kaupungintalo
 vaakuna
 Châteauneuf-sur-Isère
 Koordinaatit: 45°00′53″N, 4°56′07″E 
Valtio:  Ranska
Alue:  Rhône-Alpes
Departementti:  Drôme
Arrondissementti:  Valence
Väkiluku:  3 800
 
 Kunnan kotisivut 
Infobox OKVirheellinen NIMI-arvo: 
Châteauneuf-sur-Isère on kunta itäisessä Ranskassa Drômen departementissa Rhône-Alpesin alueella. Se sijaitsee Isèrejoen varrella. Kunnassa on vanhan Vernaisonin luostarin jäänteet.
Aiheesta muualla

Kuvia tai muita tiedostoja aiheesta Châteauneuf-sur-Isère Wikimedia Commonsissa
Châteauneuf (Côte-d’Or)

Kylämaisemaa hallitsee linna, Château de Châteauneuf.
Châteauneuf (epävirallisesti Châteauneuf-en-Auxois) on kunta itäisessä Ranskassa Burgundi-Franche-Comtén hallintoalueella Côte-d’Orin departementissa. Kunnan asukasluku vuonna 2014 oli 85. Pinta-alaltaan kunta on 10,06 neliökilometriä.
Kunta kuuluu departementissaan Arnay-le-Ducin kantoniin Beaunen arrondissementissa. Naapurikunnat ovat pohjoisessa Commarin, idässä La Bussière-sur-Ouche ja Bouhey, etelässä Sainte-Sabine ja lännessä Vandenesse-en-Auxois. Suurempia kaupunkeja alueella ovat Dijon noin 40 kilometriä itään ja Beaune noin 35 kilometriä kaakkoon.
Châteauneufin maisemaa hallitsee keskiaikainen linna ja sen ympärille muodostunut kylä. Kunta on sen ansiosta hyväksytty kauneimpien ranskalaiskylien järjestön Les Plus Beaux Villages de France jäseneksi.
Kunnan eteläosan halki kulkee Pariisista Lyoniin johtava A6-moottoritie.
Aiheesta muualla

Kuvia tai muita tiedostoja aiheesta Châteauneuf (Côte-d’Or) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Châteauneuf, Côte-d'Or
Käännös suomeksi
Bulletproof Picasso

| Bulletproof Picasso Train |
| --- | --- | --- |

Studioalbumin tiedot
 Äänitetty : 2013–2014
 Julkaistu: 12. syyskuuta 2014
 Tyylilaji: pop
 Kesto: 43.39
 Levy-yhtiö: Columbia
Trainin muut julkaisut
| California 37 2012 | Bulletproof Picasso 2014 | Christmas in Tahoe 2015 |
Singlet albumilta Bulletproof Picasso
 ”Angel in Blue Jeans” Julkaistu: 9. kesäkuuta 2014  ”Cadillac, Cadillac” Julkaistu: 29. syyskuuta 2014  ”Bulletproof Picasso” Julkaistu: 26. tammikuuta 2015  ”Give it All” Julkaistu: 19. toukokuuta 2015
Bulletproof Picasso on yhdysvaltalaisen rock-yhtye Trainin seitsemäs studioalbumi. Sen julkaisi Columbia Records kansainvälisesti 12. syyskuuta 2014. Yhdysvalloissa julkaisu kuitenkin tapahtui vasta 16. syyskuuta 2014. Se on saatavilla CD:nä, vinyylinä sekä digitaalisesti ladattavana. Se on yhtyeen ensimmäinen albumi ilman rumpalia sekä yhtyeen perustaja Scott Underwoodia, joka erosi yhtyeestä ennen levyn nauhoitusta. Tuottajat olivat seuraavat: Azeem, Espionage, Greg Kurstin, Jake Sinclair, Butch Walker ja Whams.
Kappaleet

Cadillac, Cadillac – 3.23
Bulletproof Picasso – 3.53
Angel in Blue Jeans – 3.25
Give It All – 3.44
Wonder What You're Doing for the Rest of Your Life – 3.23 (ft. Marsha Ambrosius)
Son of a Prison Guard – 3.39
Just a Memory – 3.48
I'm Drinkin' Tonight – 3.35
I Will Remember – 3.13
The Bridgev – 4.29
Baby, Happy Birthday – 3.43
Don't Grow Up So Fast – 3.23
Kappaleet > Live in San Francisco bonuslevy

"Drive By"
"Calling All Angels"
"Save Me, San Francisco"
"Hey, Soul Sister"
"Drops of Jupiter"
Arviot

Allmusic:
USA Today:
Käännös suomeksi
Evanescence

| Evanescence |
| --- | --- |

 Evanescence vuonna 2015.
Tiedot
Toiminnassa:  1995–
Tyylilaji:  alternative rock, alternative metal, goottimetalli, nu metal
Kotipaikka:   Little Rock, Arkansas, Yhdysvallat
Laulukieli:  englanti
Jäsenet:  Amy Lee Jen Majura Tim McCord Will Hunt Troy McLawhorn
Entiset jäsenet:  Ben Moody David Hodges Rocky Gray John LeCompt Will Boyd Terry Balsamo
Levy-yhtiö:  Wind-up Records (2002–2013)   Concord/Bicycle (2013–2014)
Aiheesta muualla
Kotisivut
Infobox OKNimi-testi OK: 
Evanescence on yhdysvaltalainen Little Rockista, Arkansasista kotoisin oleva rock-yhtye. Sen keulahahmo, laulaja ja kosketinsoittaja on klassista pianoa opiskellut ja kuorossa laulanut Amy Lee. Lee perusti Evanescencen kitaristi Ben Moodyn kanssa vuonna 1995. Yhtye julkaisi vuonna 2003 ensimmäisen studioalbuminsa, Fallen, jota myytiin maailmanlaajuisesti yli 15 miljoonaa kappaletta. Yhtye voitti vuonna 2004 kaksi Grammy-palkintoa.
Moody jätti yhtyeen lokakuussa 2003 kesken Euroopan kiertueen. Leen johdolla yhtye on jatkanut toimintaansa useista muistakin jäsenvaihdoksista huolimatta.
Yhtyeen tunnetuimpia kappaleita ovat ”Bring Me To Life”, ”My Immortal”, ”Going Under”, ”Call Me When You’re Sober” ja ”What You Want”.
Yhtyeen historia > Alkuvuodet (1995–2001)

Evanescencen perustajajäsenet Amy Lee ja Ben Moody tapasivat vuonna 1994 Little Rockissa, Arkansasissa nuorten leirillä, jossa Moody kuuli Leen soittamassa pianolla Meat Loafin kappaletta ”I’d Do Anything for Love (But I Won’t Do That)”. Pian tämän jälkeen he alkoivat tehdä yhdessä musiikkia. Alussa yhtye toimi muilla nimillä, kuten Childish Intentions ja Stricken, mutta lopulta nimeksi valikoitui Evanescence, mikä tarkoittaa ’katoaminen’. He perustivat Evanescence-yhtyeen vuonna 1995. Lee ja Moody tekivät ja nauhoittivat musiikkia yhtyeen alkuvuosina kahdestaan. Heidän ensimmäisiä kappaleitaan olivat muun muassa ”Give Unto Me” ja ”Understanding”, joista paikalliset radiokanavat kiinnostuivat. Evanescence levytti 1990-luvulla kaksi omakustanne-EP:tä paikallisen BigWig Enterprises -levy-yhtiön kautta; Evanescence-EP:n vuonna 1998 ja Sound Asleep -EP:n (Wisper) vuonna 1999.
Vuonna 1999 yhtyeeseen liittyi David Hodges, joka toimi yhtyeessä muun muassa pianistina ja taustalaulajana. Hodges osallistui myös kappaleiden säveltämiseen yhdessä Leen ja Moodyn kanssa. Marraskuussa 2000 yhtyeeltä ilmestyi BigWig Enterprisen julkaisemana demoalbumi Origin.
Yhtyeen historia > Fallen (2002–2005)

Pian Originin julkaisun jälkeen yhtye sai levytyssopimuksen suuremman Wind-up Records -levy-yhtiön kanssa, ja alkoi työstää albumia Fallen. David Hodges kuitenkin erosi yhtyeestä juuri ennen Fallenin julkaisua. Albumilla on kolme uudelleentyöstettyä kappaletta Origin-albumilta (”Whisper”, ”My Immortal” ja ”Imaginary”). Evanescence nousi Fallen-albumin myötä maailmanmaineeseen vuonna 2003. Fallen sai albumilistojen ykköstiloja monissa maissa ja platinalevyn 35 maasta – sitä on myyty maailmanlaajuisesti yli 15 miljoonaa kappaletta. Suomessa se oli vuoden 2003 toiseksi myydyin ulkomainen albumi 35 000 kopion myynnillä. Yhteensä albumia on myyty Suomessa yli 56 000 kappaletta.
Evanescencen ensimmäinen suuri hitti oli Amy Leen ja 12 Stones -yhtyeen Paul McCoyn yhdessä laulama ”Bring Me to Life”, joka oli mukana myös Daredevil-elokuvan soundtrackillä. Single oli useita viikkoja Britannian singlelistan kärjessä. Albumilta julkaistiin myös singlet ”Going Under”, ”My Immortal” ja ”Everybody’s Fool”.
Leen ja Moodyn seuraksi yhtyeeseen liittyivät albumin promoamiseen tarkoitettua livekiertuetta varten rumpali Rocky Gray sekä kitaristi John LeCompt. Toinen Evanescencen perustajajäsenistä, kitaristi Ben Moody, jätti yhtyeen kesken Euroopan kiertueen lokakuussa 2003. Hänet korvasi loppuvuodesta entinen Cold-yhtyeen kitaristi Terry Balsamo.
Vuoden 2004 Grammy-gaalassa Evanescence palkittiin parhaana uutena artistina sekä parhaan hard rock -esityksen Grammy-palkinnolla.
Vuonna 2004 Evanescence julkaisi Pariisissa, Ranskassa taltioidun CD:n/DVD:n Anywhere but Home. Samassa yhteydessä julkaistiin myös ennen julkaisematon kappale ”Missing”. ”Breathe No More” taas oli mukana Elektra-elokuvasta julkaistulla soundtrack-albumilla vuonna 2005, mutta kappale ei ollut mukana itse elokuvassa.
Yhtyeen historia > The Open Door (2006–2008)

Hieman ennen toisen studioalbumin julkaisua basisti Will Boyd päätti jättää yhtyeen, koska ei ollut valmis uuteen pitkään maailmankiertueeseen, vaan halusi viettää aikaa perheensä kanssa. Sittemmin Boydin paikan otti Revolution Smile -yhtyeessä soittanut Tim McCord. Toisen albumin ensimmäisenä singlenä julkaistiin elokuussa 2006 kappale ”Call Me When You’re Sober”. Albumi The Open Door julkaistiin lokakuussa 2006. Sitä myytiin ensimmäisen viikon aikana Yhdysvalloissa 447 000 kappaletta, ja se debytoi Billboard 200 -listan ykkössijalla.
Toukokuussa 2007 Amy Lee erotti kitaristi John LeComptin yhtyeestä, ja samalla myös rumpali Rocky Gray päätti jättää yhtyeen. Lee sanoi MTV:n haastattelussa heistä olleen vaivaa, ja heidän ajatelleen vain rahaa. Hän myös sanoi Grayn saaneen oikeasti potkut uhattuaan jo useamman viikon ajan lopettavansa yhtyeessä. Heidät korvasi saman kuukauden aikana Dark New Day -yhtyeen rumpali Will Hunt ja kitaristi Troy McLawhorn. The Open Door -kiertue päättyi joulukuussa 2007. Lee ilmoitti jäävänsä kiertueen jälkeen "parin vuoden" tauolle ja jättikin Evanescencen keskustelupalstalle eräänlaisen jäähyväisviestin.
Yhtyeen historia > Evanescence ja tauko (2009–2014)

Kesäkuussa 2009 Lee ilmoitti, että yhtye on parhaillaan tekemässä uutta musiikkia. Kolmas studioalbumi oli tarkoitus julkaista syksyllä 2010. 4. marraskuuta 2009 Evanescence esiintyi "salaisessa" konsertissa New Yorkissa. Tämän konsertin tarkoituksena oli toimia eräänlaisena harjoituksena 8. marraskuuta tapahtuneelle esiintymiselle Maquinária-festivaaleilla São Paulossa. Näissä esiintymisissä yhtyeen kokoonpanoon kuuluivat Lee, Balsamo, McCord, rumpali Will Hunt sekä toisena kitaristina James Black yhtyeestä Finger Eleven. Tammikuussa 2010 Amy Lee kirjoitti Twitter-verkkopalvelussa, että Evanescence aikoo aloittaa kolmannen albuminsa äänitykset ”ensi kuussa”.
4. huhtikuuta 2011 Evanescence julkaisi lehdistötiedotteen, jossa ilmoitettiin yhtyeen menevän studioon 11. huhtikuuta 2011 äänittämään uusia kappaleita syksyllä julkaistavalle kolmannelle studioalbumille. 23. kesäkuuta 2011 yhtyeen laulaja Amy Lee sanoi, että 16 kappaletta oli lähes valmiina, joista kuitenkaan kaikki eivät tulisi albumille. Myöhemmin kuitenkin ilmoitettiin, että kaikki 16 kappaletta tulevat olemaan albumin deluxe-versiolla. Kesäkuussa ilmoitettiin, että uusi albumi julkaistaan 4. lokakuuta 2011, ja sen nimeksi tulee Evanescence. Heinäkuussa levy-yhtiö ilmoitti, että levyn julkaisuajankohtaa on siirretty viikolla eteenpäin.
Albumin ensimmäisenä singlenä julkaistiin kappale "What You Want" 9. elokuuta 2011. Kappaleen ensiesitys oli MTV-kanavalla edellisenä päivänä. Toisena singlenä julkaistiin "My Heart is Broken". Ennen albumin julkaisemista yhtye aloitti kiertueen elokuussa 2011 Yhdysvalloista. Kiertue siirtyi Brasilian ja Pohjois-Amerikan jälkeen Eurooppaan. Vuonna 2012 Evanescence esiintyi myös Etelä-Amerikassa ja Aasiassa. Lee kertoi syyskuussa 2012, että yhtye tulee pitämään taukoa kiertueen päättymisen jälkeen.
Tammikuussa 2014 Amy Lee haastoi yhtyeen levy-yhtiönä toimineen Wind-up Recordsin oikeuteen ja vaati siltä 1,5 miljoonan Yhdysvaltain dollarin korvauksia. Syyksi hän ilmoitti muun muassa levy-yhtiön tekemät huonot päätökset yhtyeen kannalta. Maaliskuussa 2014 Amy Lee kertoi Twitter-tilillään, että Evanescence ei kuulu enää Wind-up Recordsiin.
Yhtyeen historia > Paluu lavoille ja Synthesis (2015–2018)

Elokuussa 2015 Lee ilmoitti pitkäaikaisen kitaristin, Terry Balsamon, jättäneen yhtyeen. Hänen tilalleen tuli saksalainen laulaja-kitaristi Jen Majura. Lokakuussa 2015 Amy Lee sanoi, että hän ei tiedä Evanescencen suunnitelmista, mutta työskenteli soolomateriaalin parissa. Yhtye kuitenkin esiintyi marraskuussa Ozzfesteillä Japanissa, ja ennen sitä muutamalla keikalla Yhdysvalloissa. Elokuussa 2016 yhtye ilmoitti kuukauden kestävästä Yhdysvaltain kiertueesta. He kertoivat myös julkaisevansa vinyyliboksikokoelman, joka sisältää kaikki yhtyeen albumit, myös materiaalia ennen Fallenia.
Yhtye julkaisi Synthesis-nimisen studioalbumin marraskuussa 2017. Se koostuu yhtyeen aikaisempien julkaisujen uusista versioista sekä kaksi täysin uutta kappaletta.
Toukokuussa 2022 uutisoitiin kitaristi Jen Majura jättävän yhtyeen. Yhtye on määrä esiintyä Tampereen Kannen areenalla 19. kesäkuuta 2022.
Musiikkityyli

Yhtyeen musiikkityyli on jakanut kriitikot luonnehtimaan yhtyettä joko metalli- tai rock-bändiksi. Yhtyeen musiikkia luonnehditaan yleensä goottimetalliksi, goottirockiksi tai alternative rockiksi. Yhtyettä on verrattu muun muassa alternative rock/nu metal -sävytteisiin P.O.D. ja Linkin Park -yhtyeisiin, goottimetalliyhtye Lacuna Coiliin ja sinfonista metallia soittaviin Nightwishiin ja Within Temptationiin.
Muilla genreillä yhtyettä on luokiteltu industriaaliksi, alternative metalliksi, progressiiviseksi metalliksi, hard rockiksi, post-grungeksi, ja heavy metalliksi.
Alun perin yhtyettä markkinoitiin kristillisenä rock- ja metallimusiikkina, mutta Moody ja Lee ilmoittivat pian Fallen-albumin julkaisun jälkeen, että uskonnolla ei ole mitään tekemistä yhtyeen musiikin kanssa.
Jäsenet > Nykyiset

Amy Lee – laulu, piano (1995–)
Tim McCord – basso (2006–)
Will Hunt – rummut (2007, 2010–)
Troy McLawhorn – kitara (2007, 2011–)
Jäsenet > Entiset

Ben Moody – kitara (1995–2003)
David Hodges – piano (1999–2002)
Will Boyd – basso (2003–2006)
Rocky Gray – rummut (2003–2007, keikoilla 2002–2003)
John LeCompt – kitara (2003–2007, keikoilla 2002–2003)
Terry Balsamo – kitara (2003–2015)
Jen Majura – kitara (2015–2022)
Diskografia > Studioalbumit

Fallen (2003)
The Open Door (2006)
Evanescence (2011)
Synthesis (2017, sisältää remix-versioita aiemmin julkaissuista kappaleista sekä kaksi uutta kappaletta)
The Bitter Truth (2021)
Diskografia > Muut albumit

Origin (2000, demoalbumi)
Anywhere but Home (2004, livealbumi)
Lost Whispers (2016, kokoelma-albumi, sisältää ennen julkaisemattomia sekä aiemmin julkaistuja kappaleita)
Synthesis Live (2018, livealbumi)
Palkinnot

Kerrang! Awards 2003: Best International Newcomer – Evanescence
Grammy Award 2004: Best New Artist – Evanescence
Grammy Award 2004: Best Hard Rock Performance – "Bring Me to Life"
World Music Awards 2004: Best Rock Artist – Evanescence
MTV Australia Awards 2007: Album of the Year – The Open Door
Aiheesta muualla

Wikimedia Commonsissa on kuvia tai muita tiedostoja aiheesta .
Evanescencen virallinen sivusto
Evanescence Billboardin sivustolla
Evanescence esiintymässä Maquinária-festivaaleilla Brasiliassa marraskuussa 2009.
Amy Lee esiintymässä vuonna 2009.
Châteauneuf-du-Faou

| Châteauneuf-du-Faou |
| --- | --- |
 Châteauneuf-du-Faou Aulnejoen varrella
 vaakuna
 Châteauneuf-du-Faou
 Koordinaatit: 48°11′15″N, 3°48′47″W 
Valtio:  Ranska
Alue:  Bretagne
Departementti:  Finistère
Arrondissementti:  Châteaulin
Pinta-ala:  
 – Kokonaispinta-ala:  42,6 km²
Väkiluku (2015):  3 690 
 – Väestötiheys:  86 as./km²
Kunnan numero:  29027
 
 Kunnan kotisivut 
Infobox OKVirheellinen NIMI-arvo: 
Châteauneuf-du-Faou on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella.
Les Nabis -ryhmän perustaja taidemaalari Paul Sérusier muutti kaupunkiin vuonna 1893 ja asui siellä kuolemaansa saakka vuoteen 1921. Hänen talonsa on edelleen nähtävissä kadulla, joka on nimetty hänen mukaansa. Chateauneuf du Faou on myös entisen ranskalaisen jalkapalloilijan Raymond Keruzorén syntymäpaikka.
Aiheesta muualla

Kuvia tai muita tiedostoja aiheesta Châteauneuf-du-Faou Wikimedia Commonsissa
Colleen Coyne

| Mitalit> Maa:  Yhdysvallat.Naisten jääkiekko. Olympialaiset  | Mitalit> Maa:  Yhdysvallat.Naisten jääkiekko. Olympialaiset  | Mitalit> Maa:  Yhdysvallat.Naisten jääkiekko. Olympialaiset  | Maa:  Yhdysvallat> Naisten jääkiekko. |
| --- | --- | --- | --- |
|  Kultaa | Nagano 1998 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Suomi 1992 |  |  |
|  Hopeaa | Yhdysvallat 1994 |  |  |
|  Hopeaa | Kanada 1997 |  |  |
Colleen M. Coyne (s. 19. syyskuuta 1971 Falmouth) on yhdysvaltalainen entinen jääkiekkoilija, pelipaikaltaan puolustaja. Hän voitti olympiakultaa vuoden 1998 talviolympialaisissa Naganossa sekä kolme MM-hopeaa vuosina 1992, 1994 ja 1997.
Châteauneuf-sur-Cher

| Châteauneuf-sur-Cher |
| --- | --- |
 Yleisnäkymä kunnasta
 vaakuna
 Châteauneuf-sur-Cher
 Koordinaatit: 46°51′30″N, 2°19′02″E 
Valtio:  Ranska
Alue:  Centre-Val de Loire
Departementti:  Cher
Arrondissementti:  Saint-Amand-Montrond
Pinta-ala:  
 – Kokonaispinta-ala:  22,0 km²
Väkiluku (2021):  1 394 
 – Väestötiheys:  63 as./km²
Kunnan numero:  18058
 
 Kunnan kotisivut 
Infobox OKVirheellinen NIMI-arvo: 
Châteauneuf-sur-Cher on kunta Ranskassa Cherin departementissa Centre-Val de Loiren alueella.  Se sijaitsee Cherjoen varrella, noin 21 kilometriä Saint-Amand-Montrondin kaupungista luoteeseen.
Basilika Notre-Dame-des-Enfants
Châteauneuf oli 1200-luvulla jaettuna kahteen kaupunkiin. Yläkaupungin aluetta suojaavat linnan muurit. Château de Châteauneuf-sur-Cher rakennettiin vuosina 1037 ja 1038 Cherjoen oikealle rannalle jyrkän kallion päälle. Nykyinen linna on rakennettu noin vuonna 1580. Alakaupunki taas sijaitsee Cherjoen haarojen muodostamien saarten kahluukohdassa. 1500-luvulla kaupungissa menestyivät kangas- ja villakauppiaat, ja 1700-luvun lopusta lähtien kaupungin tuotanto keskittyi lähes yksinomaan villan kudontaan.
Châteauneuf-sur-Cherin basilika Notre-Dame-des-Enfants on Ranskan ainoa lapsille omistettu uskonnollinen rakennus. Vuonna 1861 Châteauneuf-sur-Cherin pappi halusi rakentaa pahasti raunioituneen kirkon uudestaan. Hänellä oli idea pyytää lahjoitusta kaksi centimeä lasta kohti. Tämän jälkeen perustettiin "Notre Dame des Enfants" -veljeskunta vuonna 1866. Vuonna 1886 rakennus valmistui ja kymmenen vuotta myöhemmin paavi Leo XIII teki siitä basilikan.
Aiheesta muualla

Kuvia tai muita tiedostoja aiheesta Châteauneuf-sur-Cher Wikimedia Commonsissa
Claude Turmes

| Claude Turmes |
| --- | --- |
 Tumes vuonna 2017
Euroopan parlamentin jäsen
 1999–2018  
Henkilötiedot
Syntynyt: 26. marraskuuta 1960 (ikä 63) Diekirch
Aiheesta muualla
claudeturmes.lu
Claude Turmes (s. 26. marraskuuta 1960 Diekirch) on luxemburgilainen vihreä poliitikko, joka oli Euroopan parlamentin jäsenenä 1999–2018 ja vuosina 2018–2023 Luxemburgin hallituksen ministerinä.
Tumes on suorittanut tutkinnon liikuntakasvatuksessa 1979–1983 ja käynyt opintoja ympäristötieteen tutkintoa varten vuosina 1989–1990.
Turmes valittiin 1999 Euroopan parlamenttiin, ja hänet valittiin uudelleen 2004, 2009 ja 2014. Hän toimi parlamentissa Vihreät / Euroopan vapaa allianssi -ryhmän varapuheenjohtajana vuosina 2002–2004 ja 2005–2014.
Turmes nimitettiin 20. kesäkuuta 2018 Luxemburgin kestävän kehityksen ja infrastruktuurin valtiosihteeri kuolleen Camille Giran tilalle. Lokakuun vaalien jälkeen Turmesista tuli energian ja maankäytön ministeri. Turmsin hallituskausi päättyi marraskuussa 2023, ja uudessa hallituksessa Lex Dellesista tuli elinkeino- ja energiaministeri.
Aiheesta muualla

Wikimedia Commonsissa on kuvia tai muita tiedostoja aiheesta .
Tumesin virallinen sivusto (Arkistoitu – Internet Archive)